English: Thank you, Alun. I absolutely agree with the last point. The big issue there is to make sure that the community has the renewable energy it wants and needs, but also there's a huge piece there about not just community benefits, but proper community ownership. So, we are very keen indeed to facilitate any company that's building an onshore windfarm - I hope we can do this with floating wind as well, but certainly onshore - to actually build turbines directly for community ownership. So, we can facilitate, via the Development Bank for Wales, local people having an actual share in that. That will mean they get a direct benefit in their energy bills, which is not permissible under the community benefits scheme, and also means that we can further a decarbonisation agenda, so we can actually get people's bills right down. I think that has a fundamental effect on the amount of renewables that people want to see around them, if I'm honest. The other big piece for me is we often have - I don't know that your community's in this particular place - communities that can see one or two or more windfarms out their windows who are on off-grid oil. We absolutely need to find a way to get those communities to be able to connect directly into the renewable electricity: (a) to decarbonise, (b) to get that community buy-in you talked about, and (c) how frustrating is that? That you've got that wealth of opportunity on your doorstep and you can't get to it. Many of the communities that I serve and that Rebecca Evans serves are in exactly that position, and I'd imagine a number of colleagues around the Chamber are in that position, so we're really keen to make sure that we spread out the largesse, if you like, and this community ownership piece is a really big part of that. So, we're very keen indeed to make sure that, as the state-owned developer rolls out, these exemplar sites - where we build turbines specifically for the community to own and we put up the price first, and we allow the community to buy into it over a very, very long period of time so that it's accessible to all income levels - really make a difference as those profits start to come into communities. And then on the other two pieces, I completely agree with you around the access to funding, access to technology advice and access to corporate advice. I don't want to pre-announce the Ynni Cymru co-operation agreement talks that we're having, but they're progressing very nicely and I hope to be able to make an announcement soon that will cover off a number of those heads.
Welsh: Diolch, Alun. Rwy'n cytuno'n llwyr â'r pwynt olaf. Y broblem fawr yn y fan yna yw sicrhau bod gan y gymuned yr ynni adnewyddadwy y mae hi ei heisiau a'i hangen, ond hefyd mae elfen enfawr yn y fan yna am nid dim ond buddion cymunedol, ond perchnogaeth gymunedol briodol. Felly, rydym ni'n awyddus iawn yn wir i hwyluso unrhyw gwmni sy'n adeiladu fferm wynt ar y tir - rwy'n gobeithio y gallwn ni wneud hyn gyda chynlluniau ynni gwynt arnofiol hefyd, ond yn sicr ar y tir - i adeiladu tyrbinau yn uniongyrchol ar gyfer perchnogaeth gymunedol mewn gwirionedd. Felly, gallwn hwyluso, trwy Fanc Datblygu Cymru, bod gan bobl leol gyfran go iawn yn hynny. Bydd hynny'n golygu eu bod yn cael budd uniongyrchol yn eu biliau ynni, nad yw'n cael ei ganiatáu o dan y cynllun buddiannau cymunedol, ac mae hefyd yn golygu y gallwn hyrwyddo agenda datgarboneiddio, fel y gallwn ni gael biliau pobl yn iawn mewn gwirionedd. Rwy'n credu bod hynny'n cael effaith sylfaenol ar faint o ynni adnewyddadwy y mae pobl eisiau ei weld o'u cwmpas, os ydw i'n onest. Y darn mawr arall i mi yw ein bod ni'n aml wedi - dydw i ddim yn gwybod a yw eich cymuned yn y sefyllfa benodol hon - cymunedau sy'n gallu gweld un neu ddau neu fwy o ffermydd gwynt o'u ffenestri sydd ar olew oddi ar y grid. Mae angen i ni ddod o hyd i ffordd o gael y cymunedau hynny i allu cysylltu'n uniongyrchol â'r trydan adnewyddadwy: (a) i ddatgarboneiddio, (b) i gael y gefnogaeth gymunedol honno roeddech chi'n sôn amdani, ac (c) pa mor rhwystredig yw hynny? Bod gennych chi'r cyfoeth yna o gyfle ar garreg eich drws a fedrwch chi ddim cyrraedd y peth. Mae llawer o'r cymunedau yr ydw i'n eu gwasanaethu ac y mae Rebecca Evans yn gwasanaethu yn yr union sefyllfa honno, a byddwn i'n dychmygu bod nifer o gyd-Aelodau o gwmpas y Siambr yn y sefyllfa honno, felly rydyn ni'n awyddus iawn i wneud yn siŵr ein bod ni'n lledaenu'r buddion, os mynnwch chi, ac mae'r agwedd perchnogaeth gymunedol yma'n rhan fawr iawn o hynny. Felly, rydyn ni'n awyddus iawn yn wir i wneud yn siŵr, wrth i'r datblygwr sy'n eiddo i'r wladwriaeth gyflwyno'r safleoedd enghreifftiol hyn - lle rydym ni'n adeiladu tyrbinau yn benodol i'r gymuned fod yn berchen arnyn nhw ac rydyn ni'n rhoi'r pris yn gyntaf, a'n bod ni'n caniatáu i'r gymuned brynu cyfranddaliadau yn y cynllun dros gyfnod hir iawn, iawn fel ei fod yn hygyrch i bob lefel incwm - wir yn gwneud gwahaniaeth wrth i'r elw hynny ddechrau dod i gymunedau. Ac yna ar y ddau beth arall, rwy'n cytuno'n llwyr â chi ynghylch mynediad at gyllid, mynediad at gyngor technoleg a mynediad at gyngor corfforaethol. Does arnaf i ddim eisiau cyhoeddi rhag blaen y trafodaethau cydweithredu yr ydym ni'n eu cael gydag Ynni Cymru, ond maen nhw'n symud ymlaen yn dda iawn a gobeithiaf allu gwneud cyhoeddiad cyn bo hir fydd yn cwmpasu nifer o'r agweddau hynny.